પ્રદ્યુમન અને આરોપી વિદ્યાર્થી બંને પિયાનો ક્લાસ કરતાં હતા. આ ક્લાસિસના લીધે બંને એક બીજાને ઓળખતા હતા અને આ જ ઓળખ પ્રદ્યુમન માટે જીવલેણ સાબિત થઇ. પ્રદ્યુમનના પરિવારે પણ કહ્યું હતું કે બે વર્ષથી પિયાનો ક્લાસમાં જતો હતો. શનિવારના રોજ કાઉન્સલિંગ દરમ્યાન આરોપી વિદ્યાર્થીએ જુવેનાઇલ જસ્ટિસ બોર્ડને કહ્યું કે 8 સપ્ટેમ્બરના રોજ સવારે સ્કૂલ પહોંચ્યા બાદ તેણે પોતાની બેગ ક્લાસમાં મૂકી અને સોહના માર્કેટમાંથી ખરીદેલ ચાકુ લઇને ગ્રાઉન્ડ ફ્લોર પર આવી ગયો. ગળું કાપ્યા બાદ પ્રદ્યુમનને લોહીની ઉલટી થઇ અને ચાકુ તેના પર પડ્યું, તેના લીધે બીજો ઘા થયો, જે ખૂબ જ ઉંડો હતો.